यह है दिल्ली यूनिवर्सिटी के बौंटा पार्क का इलाका आज यहां सुबह से ही पुलिस टीमें पार्क के चप्पे-चप्पे की तलाशी ले रही थी साथ में मौजूद था हथकड़ी में बंधा हुआ एक शख्स जो पुलिस को इधर-उधर के ठिकाने के बारे में कुछ बताता और उसी के आधार पर पुलिस की टीम तलाशी में जुट जाती… दरअसल इस युवक पर आरोप है कि उसने अपनी पत्नी को कत्ल कर घनी झाड़ियों के बीच किसी कोने में लाश को छिपा दिया… पुलिस को इस बाबत जानकारी मिली तो मनोज नाम के इस शख्स को हिरासत में लिया गया और शुरू हुआ पार्क के रिज एरिया में लाश का सर्च ऑपरेशन तकरीबन 12 घंटे तक पुलिस की टीम मनोज नाम के इस शख्स को लेकर घनी झाड़ियों के बीच पार्क के हर मुमकिन होने की तलाशी लेती रही..आखिरकार 12 घंटे की मशक्कत के बाद पुलिस को पार्क के इस कोने से चट्टानों के बीच कोमल की लाश बरामद हो गई जिसे मनोज ने झाड़ियों में छुपा दिया था…गौरतलब है कि 2 साल पहले कंझावला के रहने वाले मनोज की कोमल से लव मैरिज हुई थी कोमल गुड़गांव के एक बार में काम करती थी लेकिन जल्द ही दोनों के रिश्ते में तनाव रहने लगा और मनोज कोमल से पीछा छुड़ाने के रास्ते तलाशने लगा ….शुक्रवार शाम मनोज कोमल को बहाने से यूनिवर्सिटी एरिया के इस पार्क में ले आया और पार्क के रिज एरिया में अंदर चला गया …वहां मौका पाकर तार की मदद से कोमल की गला घोंटकर हत्या कर दी और लाश यही ठिकाने लगा कर फरार हो गया… लेकिन पुलिस को किसी तरह मनोज की हरकत के बारे में खबर हो गई इसके बाद हिरासत में लेकर पूछताछ करने पर उसने अपना गुनाह कबूल लिया जिसके बाद पुलिस कोमल की लाश तलाशने को लेकर इस पार्क में सर्च ऑपरेशन शुरू किया और 12 घंटे की मशक्कत के बाद आखिरकार कोमल की लाश को बरामद कर लिया बहरहाल, पुलिस अब यह पता लगाने की कोशिश कर रही है कि केवल खराब संबंध ही कोमल के कत्ल की असल वजह है या फिर मामला कुछ और है।